 Kí ni Autopsy? Báwo la ti ń ṣe é, ọjọ mélòó ni èsì rẹ máa ń jáde? : Bí àwọn ènìyàn ṣe ń retí èsì àyẹwò òkú gbajúmọ olórin tàkasúfèé Ilerioluwa Aloba tí ọpọ mọ sí Mohbad, onírúurú ìbéèrè ló gba ẹnu àwọn ènìyàn.Èyí rí bẹẹ lẹyìn tí agbenusọ iléeṣẹ ọlọpàá ìpínlẹ Eko, Benjamin Hundeyin kéde pé àwọn ti parí àyẹwò tí wọn fẹ ṣe lára òkú Mohbad.Ìwádìí òkú Mohbad ń wáyé lẹyìn tí àwọn ọmọ Nàìjíríà dìde pé ó yẹ kí wọn ṣe àyẹwò òkú náà láti fìdí ohun tó ṣekúpa olórin náà múlẹ.Lára àwọn ìbéèrè tó gba ẹnu àwọn ènìyàn láti ìgbà náà ni pé kí ló ń jẹ autopsy tí wọn máa ń ṣe fún òkú.Àwọn onímọ nípa ṣíṣe àyẹwò fún òkú tó ń jẹ Autopsy sọ fún BBC pé ó túmọ sí pé lílo ìmọ ìgbàlódé láti fi mọ ohun tó bá ṣekúpa òkú tí wọn bá ṣe é fún.Bákan náà ló jẹ ọnà láti mọ bóyá òkú náà ní àìsàn kan tàbí òmíràn kí ẹmí tó bọ lára rẹ.Wọn ní oríṣiríṣi autopsy ló wà tó sì jẹ pé iṣẹ abẹ ni wọn máa fi ń ṣe gbogbo rẹ.Àyẹwò òkú wà tó jẹ pé àwọn nǹkan tó wà nínú ènìyàn ni wọn le ṣe àyẹwò rẹ tí òmíràn sì wà tó wà fún ẹyà ara tó wà níta.Gẹgẹ bí àwọn onímọ ṣe sọ ṣíṣe àyẹwò autopsy kìí pẹ rárá - kìí ju láàárín wákàtí méjì sí mẹrin lọ àmọ ó máa ń tó ọsẹ mẹrin kí èsì rẹ tó jáde.Bákan náà ni irú àyẹwò tí wọn bá ń ṣe lára òkú máa ń sọ iye ìgbà tó ṣeéṣe kí èsì rẹ tó jáde.Àwọn mìíràn máa ń tó oṣù kan tí òmíràn sì máa ń jù bẹẹ lọ.Lára àwọn nǹkan tó máa ń fa ìyàtọ láàárín ìgbà tí èsì àyẹwò autopsy máa ń jáde ní:Èsì àyẹwò òkú ènìyàn tó bá sanra máa pẹ jáde sí ti ènìyàn tí kò sanra.Ìgbà tí ènìyàn bá kú sí àsìkò tí wọn ṣe àyẹwò òkú rẹ náà máa ń ṣokùnfà bí èsì rẹ yóò ṣe tètè jáde sí.Kí ni àwọn nǹkan tó yẹ láti ṣe ṣáájú autopsy?Ó ní àwọn ìgbésẹ tí ènìyàn gbọdọ gbé tí wọn bá fẹ ṣe àyẹwò òkú.Ẹ gbọdọ kọkọ fi ọrọ náà tó àwọn ọlọpàá létí.Ẹ gbọdọ ní ilé ìwòsàn tàbí ẹka kan tó ń tì yín lẹyìn láti ṣe àyẹwò náà.Tí ẹ bá wà ní ìpínlẹ Eko, ilé ìwòsàn LUTH àti LASUTH nìkan ló máa ń gbà láti ṣe àyẹwò yìí.Bákan náà ni àwọn ilé tí wọn máa ń gbé òkú pamọ sí kan náà ní àṣẹ láti ṣe àyẹwò yìí.Gẹgẹ bí òfin ìpínlẹ Eko, àwọn onímọ Pathology tí wọn máa ń pè ní Pathologist nìkan ló ní àṣẹ láti ṣe àyẹwò yìí fún òkú. 